सलमान खान स्टारर फिल्म 'रेस 3' ने बॉक्स ऑफिस पर 100 करोड़ रुपये सिर्फ चार दिन में बटोर कर एक नया रिकॉर्ड कायम किया था पर अब 'संजू' की न रुकने वाली रफ्तार देख कर लग रहा है कि ये 100 करोड़ रुपये सिर्फ तीन दिन में ही कमा लेगी। 'रेस 3' का एक रिकॉर्ड तो 'संजू' रिलीज के ही दिन तोड़ चुकी है और अब लग रहा है कि 'रेस 3' का चार दिन में 100 करोड़ कमाने का रिकॉर्ड भी जल्द ही टूटेगा। 'रेस 3' का ओपनिंग डे कलेक्शन 29.17 करोड़ रुपये था वहीं 'संजू' के पहले दिन का बिजनेस 34.75 करोड़ रुपये रहा। इसी के साथ सलमान खान की रेस 3 का ओपनिंग डे कलेक्शन रिकॉर्ड 'संजू' ने चुटकियों में तोड़ दिया। 'संजू' की ये रफ्तार देख कर कहा जा सकता है कि इस साल की 100 करोडी़ फिल्मों में शामिल होने के लिए इसे बॉक्स ऑफिस पर एक दिन की कमाई और चाहिए।